Bi ha un titol beneficial que se da a bells miembros de lo capítol metropolitán que se diz dignidat eclesiastica y que da preferencia sobre los atros miembros. Lo suyo numero y nombre no se fundoron en lo dreito común eclesiastico, se fundoron en los requisitos organizativos de la vida regular y de cadaguna de las diocesis y en los costumbres de cada ilesia. La vida en común requereba la creyación de bells cargos pa lo rechimen, disciplina y administración de lo capítol; y lo gobierno de la diocesi recomendaba la presencia en las seus de los arcedianatos y arciprestatos que i heba en lo mapa eclesiastico.